ฟินันซ่าแนะล็อกลงทุนดักดอกเบี้ยลดลง
บลจ.ฟินันซ่า คาดอัตราดอกเบี้ยนโยบายปรับตัวลง ส่งกองทุนตราสารหนี้ 6 เดือน ผลตอบแทน 3.60% ต่อปีแนะนักลงทุนล็อกลงทุนไว้
30 ต.ค. 2565

บลจ.ฟินันซ่า คาดอัตราดอกเบี้ยนโยบายปรับตัวลง ส่งกองทุนตราสารหนี้ 6 เดือน ผลตอบแทน 3.60% ต่อปีแนะนักลงทุนล็อกลงทุนไว้ 
นายธีรพันธุ์  จิตตาลาน  กรรมการบริหารและประธานเจ้าหน้าที่บริหาร  บริษัทหลักทรัพย์จัดการกองทุน (บลจ.) ฟินันซ่า  เปิดผยว่า หลังจากอัตราผลตอบแทนพันธบัตรไทยได้ทยอยปรับลดลง คาดว่ามีโอกาสสูงที่อัตราดอกเบี้ยนโยบายจะถูกปรับลดลงในรอบการประชุมวันที่ 30 พ.ย. และคาดว่าจะถูกปรับลงลดประมาณ 0.20% ภายในต้นปีหน้า  แนะนักลงทุนควรที่จะเริ่มฝากเงินด้วยระยะเวลาที่ยาวขึ้น ก่อนที่อัตราดอกเบี้ยในตลาดจะปรับลดลง 
บลจ.ฟินันซ่าออกกองทุนเปิดฟินันซ่าตราสารหนี้ 6 เดือน 3 (FAM FIX 6M3) ให้ประมาณการผลตอบแทน 3.6 % ต่อปีอายุประมาณ 6 เดือน เสนอขายถึงวันที่ 29 พ.ย.2554 จองซื้อขั้นต่ำ 2,000 บาท 
กองทุนจะพิจารณาลงทุนในตั๋วเงินหรือเงินฝากธนาคารในประเทศ ตั๋วแลกเงินบริษัทดับเบิ้ลเอ  บริษัท ฟินันซ่า, บริษัท บัตรกรุงไทย, บริษัท เอเซียเสริมกิจลีสซิ่ง และตั๋วเงินคลังหรือพันธบัตรธนาคารแห่งประเทศไทย อัตรารับซื้อคืนอัตโนมัติ (ต่อปี) ถึง 3.6% นับว่าเป็นกองทุนตราสารหนี้ระยะสั้นที่ให้ผลตอบแทนที่ดีเมื่อเทียบกับกองทุนอื่นในลักษณะเดียวกัน โดยในเดือนที่ผ่านมาตัวเลขประมาณการที่เห็นสำหรับ 6 เดือนจะเป็น 3.25-3.55% ต่อปีเท่านั้น